**DĖL ROKIŠKIO RAJONO SAVIVALDYBĖS TARYBOS 2019 M. GRUODŽIO 20 D. SPRENDIMO TS-254 „DĖL ROKIŠKIO KRAŠTO MUZIEJAUS TEIKIAMŲ MOKAMŲ PASLAUGŲ SĄRAŠO IR ĮKAINIŲ PATVIRTINIMO“ PAKEITIMO**

2020 m. vasario 27 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 16 straipsnio 2 dalies 37 punktu, 18 straipsnio 1 dalimi, Rokiškio rajono savivaldybės taryba n u s p r e n d ž i a:

Papildyti Rokiškio rajono savivaldybės tarybos 2019 m. gruodžio 20 d. sprendimo Nr. TS-254 „Dėl Rokiškio krašto muziejaus teikiamų mokamų paslaugų sąrašo ir įkainių patvirtinimo**“** 1 punktu patvirtintą Rokiškio krašto muziejaus teikiamų mokamų paslaugų sąrašą ir įkainius 2.6 punktu ir 2 punktą išdėstyti taip:

|  |  |  |  |  |
| --- | --- | --- | --- | --- |
| ,, | Paslaugos pavadinimas, apibūdinimas | Kaina, Eur | Pastabos | “ |
| 2. Ekskursijos vedimas 1,5 val.:  |
| 2.1. muziejuje | 10,00 |  |
| 2.2. senamiestyje ir Šv. Mato bažnyčioje | 10,00 |  |
| 2.3. Liongino Šepkos parke  | 4,00 |  |
| 2.4. Laisvės kovų istorijos ekspozicijoje Obeliuose | 4,00 |  |
| 2.5. Kriaunų krašto istorijos ir etnografijos ekspozicijoje | 4,00 |  |
| 2.6. J. ir S. Smalinskų medžioklės trofėjų parodoje (Laisvės g. 19, Rokiškis) | 10,00 |  |

Šis sprendimas per vieną mėnesį gali būti skundžiamas Lietuvos administracinių ginčų komisijos Panevėžio apygardos skyriui adresu Respublikos g. 62, Panevėžys, Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka.

Savivaldybės meras Ramūnas Godeliauskas

Irena Matelienė

Rokiškio rajono savivaldybės tarybai

**DĖL ROKIŠKIO RAJONO SAVIVALDYBĖS TARYBOS 2019 M. GRUODŽIO 20 D. SPRENDIMO TS-254 „DĖL ROKIŠKIO KRAŠTO MUZIEJAUS TEIKIAMŲ MOKAMŲ PASLAUGŲ SĄRAŠO IR ĮKAINIŲ PATVIRTINIMO“ PAKEITIMO**

**AIŠKINAMASIS RAŠTAS**

**Parengto sprendimo projekto tikslai ir uždaviniai.** Sprendimo tikslas – pakeisti Rokiškio krašto muziejaus teikiamų paslaugų sąrašą ir įkainius, papildant iki tol galiojusį Rokiškio rajono savivaldybės tarybos 2019 m. gruodžio 20 d. sprendimą Nr. TS-254 ,,Dėl Rokiškio krašto muziejaus teikiamų mokamų paslaugų sąrašo ir įkainių patvirtinimo“ nauja paslauga.

**Šiuo metu esantis teisinis reglamentavimas.** Lietuvos Respublikos vietos savivaldos įstatymas ir Lietuvos Respublikos muziejų įstatymas.

**Sprendimo projekto esmė.** Rokiškio rajono savivaldybės tarybos 2020 m. sausio 31 d. sprendimu Nr. TS-12 „Dėl Rokiškio rajono savivaldybės tarybos 2016 m. liepos 1 d. sprendimo Nr. TS-148 ,,Dėl Rokiškio rajono lankytinų vietų sąrašo patvirtinimo“ pakeitimo“ Rokiškio rajono lankytinų vietų sąrašas papildytas Jono ir Simo Smalinskų medžioklės trofėjų kolekcija, kuri yra Laisvės g. 19, Rokiškyje (Lietuvos medžiotojų ir žvejų draugijos Rokiškio skyriuje). Rokiškio krašto muziejus, vystydamas bendradarbiavimo su nevyriausybinėmis organizacijomis ir privačiais asmenimis, sutinka organizuoti ekskursijas rajono gyventojams ir atvykusiems turistams, pageidaujantiems apžiūrėti kolekciją.

 **Galimos pasekmės, priėmus siūlomą tarybos sprendimo projektą:**

 **teigiamos** – aiškus teikiamų mokamų paslaugų kainų taikymo reglamentavimas;

**neigiamos** – nėra.

**Kokia sprendimo nauda Rokiškio rajono gyventojams.** Šis sprendimas naudingas įvairioms gyventojų grupėms, taip pat socialiai pažeidžiamiems, neįgaliesiems, pensininkams, vaikams.

**Finansavimo šaltiniai ir lėšų poreikis**. Papildomų lėšų nereikės.

**Suderinamumas su Lietuvos Respublikos galiojančiais teisės norminiais aktais.** Projektas neprieštarauja galiojantiems teisės aktams.

**Antikorupcinis vertinimas.** Teisės akte nenumatoma reguliuoti visuomeninių santykių, susijusių su LR korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu.

Švietimo, kultūros ir sporto skyriaus Irena Matelienė

vyriausioji specialistė